**OSNOVNA ŠKOLA TURNIĆ**

**Franje Čandeka 20**

**51 000 RIJEKA**

**Tel;fax: 659 480/ 645 286**

***E-mail: os-turnic @os-turnic-ri.skole.hr***

***E-mail: osturnic.uprava@ri.t-com.hr***

KLASA: 112-07/19-01/5

URBROJ: 2170-55-01-19-1

Rijeka, 10. listopada 2019. godine

Na temelju članka 11. i članka 21. Pravilnika o postupku zapošljavanja i vrednovanju kandidata za zapošljavanje Osnovne škole Turnić u Rijeci Povjerenstvo za procjenu i vrednovanje kandidata koji sudjeluju u natječaju za zasnivanje radnog odnosa daje kandidatima:

**OBAVIJEST I UPUTE O POSTUPAKU ZAPOŠLJAVANJA I VREDNOVANJU KANDIDATA KOJI PODNOSE PRIJAVU NA JAVNI NATJEČAJ U OŠ TURNIĆ**

**na radna mjesta:**

**- učitelj / ica prirode:** 1 izvršitelj / izvršiteljica na neodređeno nepuno radno vrijeme (7 sati

 tjedno)

**- učitelj / ica informatike:** 1 izvršitelj / izvršiteljicana neodređeno puno radno vrijeme (40

 sati tjedno)

* + **učitelj / ica informatike:** 1 izvršitelj / izvršiteljicana određeno nepuno radno vrijeme (7 sati tjedno)
	+ **učitelj / ica razredne nastave u produženom boravku:** 1 izvršitelj / izvršiteljica na određeno puno radno vrijeme (40 sati tjedno)

- **spremač / ica:** 1 izvršitelj / izvršiteljica na određeno puno radno vrijeme (40 sati tjedno)

**I. Vrijeme i mjesto održavanja testiranja**

**Pismeno testiranje** za učitelja/icu prirode, učitelja/icu informatike i učitelja/icu razredne nastave u produženom boravku održati će se **u srijedu 16. listopada 2019. godine u 9:30 sati** u prostoru škole na adresi Franje Čandeka 20, Rijeka.

**Usmeno testiranje (intervju)** za učitelja/icu prirode, učitelja/icu informatike, učitelja/icu razredne nastave u produženom boravku i spremača/icu **održati će se u četvrtak 17. listopada 2019. godine na adresi Rijeka, Franje Čandeka 20 i to prema sljedećem rasporedu:**

- učitelj/ica prirode **u 13:30 sati;**

- učitelj/ica informatike u **12:30 sati;**

- učitelj/ica razredne nastave u **11:30 sati;**

- spremač/ica u **10:30 sati.**

**II. Pravila testiranja**

Svi kandidati koji su pravodobno dostavili potpunu prijavu sa svim prilozima tj. ispravama i ispunjavaju uvjete natječaja Povjerenstvo će pozvati na procjenu odnosno pismeno testiranje putem maila.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) te će od njih biti zatraženo predočavanje iste radi utvrđivanja identiteta. Ako kandidat ne pristupi procjeni odnosno testiranju smatra se da je odustao od prijave na natječaj.

Po utvrđivanju identiteta, kandidatima će biti podijeljena pitanja za pisano testiranje koje traje 45 minuta te će odrediti zaporku pod kojom će rješavati test, a koja se prije rješavanja samog testa, uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata. Nakon izrade rang liste, zaporka se povezuje s imenom i prezimenom kandidata.

**III. Način testiranja**

Testiranje se sastoji od pismenog i usmenog testiranja.

Pisani test se sastoji od ukupno 20 pitanja, a maksimalan broj bodova koji kandidati mogu ostvariti je 30 bodova. Uz svako pitanje iskazan je broj bodova. Smatra se da su kandidati položili pisani test ako su ostvarili najmanje 50 % bodova na provedenom testiranju.

S kandidatima koji na pisanom testiranju ostvare najmanje 50% ukupnog broja bodova, Povjerenstvo će provesti intervju tj. usmeno testiranje i to samo sa prvih pet kandidata koji ostvare najveći broj bodova na pismenom testu stručnog znanja.

Kandidati će biti pozvani na intervju putem maila.

Povjerenstvo kroz intervju s kandidatima utvrđuje znanja, sposobnosti i vještine te interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje s najviše 25 bodova na način da svaki član Povjerenstva ima pravo postavljati do tri pitanja koja se vrednuju od strane svakog člana Povjerenstva bodovima od 1 do 3.

**IV. Utvrđivanje rezultata i obavještavanje kandidata o rezultatima natječaja**

Nakon provedenog postupka testiranja, Povjerenstvo utvrđuje rang listu kandidata prema ukupnom broju bodova, te ju dostavlja ravnateljici škole. Na temelju dostavljene rang liste kandidata ravnateljica odlučuje kojeg će od tri najbolje rangirana kandidata predložiti Školskom odboru za zasnivanje radnog odnosa. Prije donošenja odluke o kandidatu, ravnateljica zadržava pravo pozvati kandidate na razgovor.

O rezultatima natječaja kandidati će biti obaviješteni u skladu s čl. 23. Pravilnika.

**V. Pravni i drugi izvori za pripremanje kandidata su:**

- Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19)

- Pravilnik o kriterijima za izricanje pedagoških mjera (NN 94/15)

- Pravilnik o tjednim radnim obvezama učitelja i stručnih suradnika u osnovnoj školi (NN 34/14)

- Pravilnik o pedagoškoj dokumentaciji i evidenciji te javnim ispravama u školskim ustanovama (NN 47/17, 41/19)

- Godišnji Plan i program rada Osnovne škole Turnić za šk. god. 2019./2020. <http://os-turnic-ri.skole.hr/dokumenti-skole?news_hk=5559&news_id=4401&mshow=1037#mod_news>

- Školski kurikulum za šk. god. 2019./2020. <http://os-turnic-ri.skole.hr/dokumenti-skole?news_hk=5559&news_id=4401&mshow=1037#mod_news>

- Pravilnik o kućnom redu OŠ Turnić (<http://www.os-turnic-ri.skole.hr/dokumenti-skole?news_hk=5559&news_id=2874&mshow=1037#mod_news>)

- Etički kodeks OŠ Turnić (<http://www.os-turnic-ri.skole.hr/dokumenti-skole?news_hk=5559&news_id=428&mshow=1037#mod_news>)

 **Povjerenstvo za procjenu**

**i vrednovanje kandidata za zapošljavanje**